एण्ड्रोइड iPhone
आप यह देखने के लिए अपने फ़ोन का स्टेटस जांच सकते हैं कि अभी आपके फ़ोन की कितनी मेमोरी (RAM) का इस्तेमाल हो रहा है, और कौन से ऐप्स उसका इस्तेमाल कर रहे हैं। यह ध्यान रखिएगा कि RAM इस्तेमाल करने के लिए ही है, इसलिए अगर कुछ RAM ऐसी बच जाती है जिसका इस्तेमाल नहीं हुआ हो, तब इसमें कोई बुराई नहीं है। एण्ड्रोइड आपके अधिक से अधिक फ़्री (free) RAM का इस्तेमाल करने की कोशिश करेगा, चूंकि यही उसका सबसे प्रभावी उपयोग है।  अपनी डिवाइस (device) में सेटिंग्स (Settings) ऐप खोलिए। नीचे स्क्रोल (Scroll) करिए और "About phone" पर टैप (tap) करिए। "Memory" विकल्प पर टैप करिए। इससे आपके मेमोरी इस्तेमाल की कुछ बेसिक डिटेल्स (basic details) सामने आ जाएंगी। "Memory used by apps" बटन को टैप करिए। इससे वे सभी ऐप्स दिखने लगेंगे जो अधिकांश RAM का इस्तेमाल करते हैं। जिन ऐप्स का इस्तेमाल न हो रहा हो उन्हें डिलीट करने से आपके एण्ड्रोइड की फ़्री स्पेस बढ़ जाएगी, और अगर बैकग्राउंड में ऐसे बहुत ऐप्स चलते रहे होंगे, तब RAM भी बढ़ेगी। स्टोरेज के लिए फ़्री स्पेस और फ़्री RAM दोनों ही से, आपके एण्ड्रोइड का परफ़ॉर्मेंस (performance) सुधर जाएगा। जो ऐप्स आपने ख़रीदे होंगे या डाउनलोड किए होंगे, उनको किसी भी समय गूगल प्ले स्टोर से फिर से डाउनलोड किया जा सकता है।  अपनी डिवाइस में सेटिंग ऐप को खोल लीजिये। "Apps" या "Application manager" खोलिए। जिन ऐप्स का आप इस्तेमाल नहीं कर रहे हों, उनका पता लगाने के लिए ऐप्स की सूची में स्क्रोल करिए। जिस ऐप को हटाना हो उसके लिए उस ऐप पर टैप करिए और फिर उसे हटाने के लिए "Uninstall" पर टैप करिए। इससे ऐप आपकी डिवाइस से डिलीट हो जाएगा। अगर कोई "Uninstall" बटन नहीं होगा, तब इसका मतलब है कि ऐप आपकी डिवाइस के साथ पैकेज किया हुआ है और उसे हटाया नहीं जा सकता है। अनेक एण्ड्रोइड डिवाइसेज़ ढेर सारे पहले से इन्स्टाल किये हुये ऐप्स के साथ आते हैं जो बैकग्राउंड में चलते रहते हैं और सिस्टम रिसोर्सेज (system resources) का इस्तेमाल करते हैं। चूंकि ये ऐप्स आपकी डिवाइस को रूट (root) किए बिना अनइन्स्टाल नहीं किए जा सकते हैं, इसलिए उनको अनइन्स्टाल करने की जगह आप उनको डिसेबल कर सकते हैं। आपको स्टोरेज स्पेस तो वापस नहीं मिलेगी मगर कम से कम अब वे बैकग्राउंड में चलते नहीं रहेंगे।  अपनी डिवाइस में सेटिंग्स ऐप खोलिए। "Apps" या "Application manager" चुनिये। उन ऐप्स की पहचान कर लीजिये जिन्हें आप डिसेबल करना चाहते हैं। अक्सर या तो ये कैरियर (carrier) ऐप्स होते हैं या पैकेज किए हुये ऐप्स होते हैं जिन्हें आपने खुद इन्स्टाल नहीं किया होगा। अगर उपलब्ध हो तब "Uninstall updates" को टैप करिए। आपको डिसेबल ऐप का विकल्प मिले उससे पहले ही यह करना होगा। "Disable" टैप करिए। इससे ऐप बंद हो जाएगा और उसे रन (run) करने से रोक देगा। अगर आप अपने एण्ड्रोइड से बहुत सारी फ़ोटोज़ लेते हैं तब आप चाहेंगे कि उन्हें या तो किसी कंप्यूटर पर ट्रांसफ़र किया जाये या उन्हें किसी क्लाउड स्टोरेज डिवाइस पर अपलोड किया जाये, ताकि आप अपनी डिवाइस पर कुछ स्पेस फ़्री कर सकें।   Transfer to PC - के जरिये अपने एण्ड्रोइड को यूएसबी केबल द्वारा कंप्यूटर से कनेक्ट (connect) करिए। नोटिफ़िकेशन (notification) पैनल खोलिए और यूएसबी विकल्प पर टैप करिए। "Photo transfer" चुनिये। कंप्यूटर/पीसी विंडो खोलिए। अपनी एण्ड्रोइड डिवाइस (जो कि शायद केवल मॉडेल नंबर हो) पर राइट क्लिक (Right-click) करिए और "Import pictures and videos" चुनिये। अपनी डिवाइस से सभी चित्रों को अपने पिक्चर्स फोल्डर में कॉपी करने के लिए प्रॉम्प्ट्स को फॉलो (follow) करिए। "More options" लिंक को क्लिक करिए और "Delete files from your device after importing" बॉक्स को चेक (check) करिए।  Transfer to Mac - के जरिये अपने एण्ड्रोइड को यूएसबी केबल द्वारा मैक से कनेक्ट करिए। नोटिफ़िकेशन पैनल खोलिए और यूएसबी विकल्प पर टैप करिए। "Photo transfer" चुनिये। अपने मैक पर इमेज कैप्चर (Image Capture) ऐप खोलिए। बाएँ मेनू से अपने एण्ड्रोइड डिवाइस को चुनिये। मेनू के बॉटम में स्थित अतिरिक्त विकल्पों को खोलिए और "Delete after Import" को चुनिये। अपने एण्ड्रोइड से सभी चित्रों को अपने मैक पर ट्रांसफ़र करने और उसके बाद उन्हें एण्ड्रोइड डिवाइस से मिटा देने के लिए "Import All" पर क्लिक करिए।  Upload to the cloud - के लिए अगर आपके पास पहले से न हो, तब गूगल फ़ोटोज़ ऐप को डाउनलोड कर लीजिये। गूगल फ़ोटोज़ आपको अपने सभी फ़ोटोज़ को मुफ़्त में बस उनकी क्वालिटी में थोड़ी सी कमी करके बैक अप कर लेने देता है, या आपके ड्राइव स्टोरेज में मूल क्वालिटी में ही अपलोड कर देता है। गूगल फ़ोटोज़ सेटिंग मेनू खोलिए और "Back up & sync" पर टाइप करिए। यह चुनने के लिए कि आप मुफ़्त स्टोरेज का इस्तेमाल करना चाहते हैं या नहीं, अपनी ड्राइव स्टोरेज का "Upload Size" पर टैप करिए। यह सुनिश्चित कर लीजिये कि "Backup & sync" एनेबल किया हुआ हो और आपकी फ़ोटोज़ स्वतः अपलोड होना शुरू हो जाएंगी। बैकअप की हुई सभी फ़ोटोज़ को डिलीट करने के लिए सेटिंग मेनू से "Free up space" को टैप करिए। अगर आपको अभी भी फ़्री स्पेस चाहिए, तब आप अपने डाउनलोड फ़ोल्डर को साफ़ कर सकते हैं। इस फ़ोल्डर में अक्सर पीडीएफ़ तथा ऐसी अन्य फाइल्स डाउनलोड हो जाती हैं जो आपकी डिवाइस में बस एक ही बार इस्तेमाल होती हैं।  अपनी ऐप ड्रॉअर (drawer) में डाउनलोड ऐप को खोलिए। ऐप ड्रॉअर का बटन ग्रिड (grid) जैसा लगता है। "Delete" बटन को टैप करिए और जिन फाइल्स को आप मिटाना चाहते हैं, उनको चुन लीजिये। सभी चुनी हुई फ़ाइल्स को डिलीट करने के लिए फिर से "Delete" बटन को टैप करिए। आपके फ़ोन के निर्माता के आधार पर यह प्रक्रिया कुछ फ़र्क भी हो सकती है। अगर आपके फ़ोन में ऐसे ऐप्स हों जो संसाधनों का बहुत अधिक इस्तेमाल करते हों, तब उनके विकल्प प्राप्त करने का प्रयास करिए। जैसे कि, फ़ेसबुक ऐप इस्तेमाल करने के स्थान पर, आप फ़ेसबुक वेबसाइट का इस्तेमाल कर सकते हैं। आप बेशक कुछ फ़ीचर्स नहीं पा सकेंगे, मगर आप सिस्टम के बहुत सारे संसाधन बचा लेंगे। गूगल प्ले स्टोर पर बहुत सारे ऐसे ऐप्स दिखेंगे जो यह दावा करेंगे कि वे आपके सिस्टम परफॉरमेंस में सुधार ला सकते हैं। मगर चूंकि एण्ड्रोइड को जिस तरह डिज़ाइन किया गया है, उसके कारण ये ऐप्स शायद ही कभी प्रभावी हो पाते हैं, और कभी-कभी तो परफॉरमेंस सुधारने के स्थान पर ये उसको बिगाड़ ही देते हैं। आपके सिस्टम सॉफ्टवेयर के नवीनतम वर्ज़न्स (versions) शायद आपकी डिवाइस के परफॉरमेंस को सुधार दें। ये कभी कभार आपके कैरियर (carrier) द्वारा उपलब्ध कराये जाते हैं, और नवीनतम वर्ज़न्स शायद आपकी पुरानी डिवाइसेज़ में नहीं पाये जा सकेंगे।  अपनी डिवाइस में सेटिंग ऐप खोलिए। मेनू के बॉटम तक स्क्रोल करिए और "System update" चुनिये। "Check for update" पर टैप करिए और किसी भी उपलब्ध अपडेट को इन्स्टाल करिए। उपलब्ध होने पर अपडेट प्रक्रिया पूरी होने में लगभग 20 मिनट लगते हैं। अपने आईफ़ोन को रीस्टार्ट करने से उसकी सिस्टम मेमोरी रीसेट (reset) हो जाएगी। इससे वे ऐप्स ठीक हो सकते हैं जो बहुत सारे संसाधन इस्तेमाल करते हैं ठीक से काम नहीं कर रहे होते हैं। इससे आम तौर पर भी परफॉरमेंस सुधर सकता है।  पावर बटन को तब तक दबाये रखिए जब तक स्क्रीन पर पावर स्लाइडर (Power slider) सामने न आ जाये। अपने आईफ़ोन को बंद करने के लिए अपनी उंगली से स्लाइडर को स्लाइड (slide) कराइए। लगभग दस सेकंड बाद, आइफ़ोन को वापस चालू करने के लिए पावर बटन को दबाइये और दबाये रहिए। आप एक ऐसी तरकीब का भी इस्तेमाल कर सकते हैं जिससे आपके आईफ़ोन का RAM जल्दी साफ़ हो जाये और आपको ऐप्स इस्तेमाल करने के लिए फ़्री RAM मिल सके:  पावर बटन को दबा कर, तब तक दबाये रहिए जब तक कि पावर स्लाइडर सामने न आ जाये। मगर पहले यह सुनिश्चित कर लीजिये कि आपके आईफ़ोन का लॉक (lock) खुला हो। जब स्लाइडर सामने आ जाये तब होम (home) बटन को दबाइए और पाँच सेकंड तक दबाये रहिए। जब आप सफल हो जाएँगे तब आप होम स्क्रीन पर वापस पहुंचा दिये जाएँगे। इससे, जो RAM तत्काल उपयोग में होगा वह साफ़ हो जाएगा। आपका आईफ़ोन तब और अच्छी तरह काम करेगा जब आपके पास स्टोरेज के लिए थोड़ी फ़्री स्पेस उपलब्ध होगी। स्पेस को फ़्री करने की सबसे बढ़िया तरकीबों में से एक है कि जिन ऐप्स का आप अब इस्तेमाल नहीं कर रहे हैं, उनको डिलीट कर दें। इससे आपकी स्टोरेज स्पेस खाली हो जाएगी और आपके RAM में भी उन ऐप्स के लिए फ़्री स्पेस मिल जाएगी जो खास तौर से बैकग्राउंड में चलते रहते हैं। आप अपने खरीदे हुये या मुफ़्त ऐप्स फिर से ऐप स्टोर से डाउनलोड कर सकेंगे।  अपने होम स्क्रीन पर उन ऐप्स को ढूंढिए जिन्हें आप डिलीट करना चाहते हैं। ऐप पर दबा कर तब तक दबाये रखिए जब तक कि वह विग्गल (wiggle) न करने लगे। ऐप को डिलीट करने के लिए उसके कोने में बने "X" पर टैप करिए। आप जिन और ऐप्स को डिलीट करना चाहते हों, उनके लिए भी इसी को दोहराइए। सिस्टम ऐप्स को डिलीट नहीं किया जा सकता है। अगर आप बहुत फ़ोटोज़ लेते हैं तब शायद वे आपके कंप्यूटर में उपलब्ध फ़्री स्पेस को अवरुद्ध कर रही होंगी। जब आपके पास फ़्री स्पेस समाप्त हो जाएगी, तब चीज़ें थोड़ी धीमी हो जाएंगी। फ़ोटोज़ को ट्रांसफ़र करने की प्रक्रिया अलग-अलग होगी और इस पर निर्भर करेगी कि आप किस प्रकार के कंप्यूटर का इस्तेमाल कर रहे हैं:   विंडोज़ – अपने आईफ़ोन को यूएसबी के ज़रिये अपने कंप्यूटर से कनेक्ट करिए। कंप्यूटर/पीसी विंडो को खोलिए और अपने आईफ़ोन पर राइट क्लिक (right-click) करिए। फ़ोटोज़ को इम्पोर्ट (import) करना शुरू करने के लिए "Import pictures and videos" चुनिये। "More options" पर क्लिक करिए और फिर "Delete files from your device after importing" पर चेक (check) करिए। अपने कंप्यूटर पर फ़ोटोज़ को इम्पोर्ट करने और फिर अपने आईफ़ोन पर से उनको डिलीट करने के लिए प्रॉम्प्ट फॉलो करिए। मैक - अपने आईफ़ोन को यूएसबी के ज़रिये अपने कंप्यूटर से कनेक्ट करिए। "Image Capture" खोलिए और बाईं ओर के मेनू में डिवाइसेज़ की सूची से अपने आइफ़ोन को चुनिये। मेनू के बॉटम में दिये हुये अतिरिक्त विकल्पों को एक्सपैंड (expand) करिए और "Delete after Import" चुनिये। फ़ोटोज़ को अपने कंप्यूटर पर इम्पोर्ट करने और उनको अपने आईफ़ोन से मिटाने केलिए "Import all" बटन को क्लिक करिए। पुराने आईफ़ोन के मॉडेल्स को iOS के कुछ मेनू ट्रांज़ीशन्स (transitions) धीमा कर देते हैं। परफॉरमेंस सुधारने के लिए इनको डिसेबल कर दीजिये:  सेटिंग ऐप खोलिए और "General" चुनिये। "Accessibility" पर टैप करिए। "Reduce Motion" पर टैप करिए और उसके बाद "Reduce Motion" को टॉगल (toggle) करके चालू कर दीजिये। "Accessibility" पर वापस आइये और "Increase Contrast" चुनिये। टॉगल करके "Reduce Transparency" को चालू कर दीजिये। फ़ोटोज़ की तरह ही, म्यूज़िक फाइल्स भी आपकी डिवाइस पर बहुत जगह घेर सकती हैं। अगर आपकी फ़्री स्पेस समाप्त हो रही है, तब उन गानों को हटा देने से, जिन्हें आप नहीं सुनते हैं, परफॉरमेंस सुधरने में सहायता मिल सकती है। अगर आपने म्यूज़िक आईट्यून्स (iTunes) से ख़रीदा होगा तब तो आप जब चाहें तब उसे फिर से डाउनलोड कर सकते हैं। अगर आपने म्यूज़िक अपने कंप्यूटर से सिंक (sync) किया होगा तब आप जब चाहें तब फिर से सिंक करके उसे रेस्टोर (restore) कर सकते हैं।  सेटिंग ऐप खोलिए और "General" चुनिये। "Storage & iCloud Usage" पर टैप करिए और फिर स्टोरेज सेक्शन में "Manage Storage" पर टैप करिए। ऐप्स की सूची में म्यूज़िक ऐप पर टैप करिए। किसी भी कलाकार या गीत पर बाएँ से दायें स्वाइप करिए और फिर "Delete" पर टैप करिए। आप अपने पूरे म्यूज़िक को एक साथ डिलीट करना चाहते हों, तब आप "All Songs" पर स्वाइप कर सकते हैं। आइफ़ोन में ऐसा कोई बिल्टइन (built-in) तरीका नहीं होता है जिससे यह जांचा जा सके कि कितने RAM का इस्तेमाल हो रहा है। ऐसा इसलिए होता है क्योंकि सिस्टम RAM के आवंटन को बैकग्राउंड में हैंडल (handle) करता है जिसका यूज़र्स (users) द्वारा देखे जाने का कोई अर्थ नहीं होता है। अगर आप RAM के इस्तेमाल को मॉनिटर (monitor) करना चाहते हैं तब आपको ऐसे ऐप की ज़रूरत पड़ेगी जो उसे डिस्प्ले कर सके। इसके लिए सबसे लोकप्रिय ऐप्स में से एक है System Status, मगर आप प्रत्येक ऐप के RAM यूसेज को अलग अलग नहीं देख सकेंगे।
उन ऐप्स को खोजिए जो अधिकांश मेमोरी इस्तेमाल करते हैं: पुराने ऐप्स को डिलीट (Delete) कर दीजिये: उन ऐप्स को डिसेबल कर दीजिये जिन्हें आप इस्तेमाल नहीं करते हैं और जिन्हें अनइन्स्टाल (uninstall) नहीं किया जा सकता है: अपने फ़ोटोज़ (photos) को कंप्यूटर या क्लाउड (cloud) पर ट्रांसफ़र करिए: अपने डाउनलोड फ़ोल्डर से फाइल्स को डिलीट कर दीजिये: बहुत अधिक RAM इस्तेमाल करने वाले ऐप्स के विकल्पों का इस्तेमाल करिए: उन ऐप्स से बचिए जो यह दावा करते हैं कि वे बहुत सारे RAM को फ़्री कर देंगे: अपने सिस्टम सॉफ्टवेयर को अपडेट करिए: अपने फ़ोन को नियमित रूम से रीस्टार्ट (restart) करिए: अपने आईफ़ोन के RAM को रीसेट करिए: जो ऐप्स इस्तेमाल नहीं हो रहे हैं, उन्हें डिलीट कर दीजिये: आपने जो फ़ोटोज़ ली हैं उन्हें कंप्यूटर पर ट्रांसफ़र कर लीजिये: कुछ इफ़ेक्ट्स (effects) को बंद कर दीजिये: आप जो म्यूज़िक (music) नहीं सुनते हैं उसको डिलीट कर दीजिये: अपने RAM के इस्तेमाल की जांच करने के लिए ऐप का इस्तेमाल करिए:
https://www.wikihow.com/Reduce-Memory-Usage-on-Android-and-iPhones https://www.wikihow.com/Reduce-Memory-Usage-on-Android-and-iPhones
Android iPhone